3. Projektforslag og anlægsbevilling til hjælpemiddeldepot og fælleskommunale 
servicefaciliteter i Hadsten (Åben)
Tidl. politisk behandling BY, 26.01.21, pkt. 13
Forventet sagsgang
ØK, BY
Lovgrundlag
SAGENS INDHOLD
Byrådet skal i denne sag tage stilling til godkendelse af projektforslag og anlægsbevilling til byggeriet af nyt 
hjælpemiddeldepot og fælleskommunale servicefaciliteter i Hadsten jf. anlægsforslag A-403 i Budget 2022-
25. Endvidere skal der tages stilling til indkøb af vaskemaskine og lagerautomater til hjælpemiddeldepotet 
jf. anlægsblok A-404 i Budget 2022-25.  
Der er i 2021 og 2022 afsat rådighedsbeløb til finansiering af et nyt hjælpemiddeldepot med dertilhørende 
fælleskommunale kontor- og servicefaciliteter til hjælpemiddeldepotets medarbejdere, værnemiddellager, 
rehabiliterings- og støtteteam samt hjemmeplejen og hjemmesygeplejen i Hadsten-området. Ligeledes er 
der i 2022 afsat rådighedsbeløb til indkøb af vaskemaskine og lagerautomater til hjælpemiddeldepotet.    
Anlægsprojektet er tilrettelagt med et rådgiverudbud og en byggemodningsfase i efteråret 2021 – med 
forventet byggestart i foråret 2022. Byggeriet skal efter tidsplanen stå færdigt i foråret 2023.
Byrådet nedsatte 26. januar 2021 et byggeprogramudvalg. [adresse] opgave er:

At deltage i udarbejdelse af byggeprogram og bedømmelse af de indkomne tilbud.

At sikre, at byggeriet gennemføres i overensstemmelse med de politiske ønsker og mål for byggeriet.

At sikre, at projektet justeres, hvis det fx af økonomiske årsager er nødvendigt.
Projektet har været i udbud som totalentreprise hen over sommeren 2021. Byggeprogramudvalget indbød 
fem firmaer til at afgive bud på det nye hjælpemiddeldepot og kommunale servicecenter.
Tre af firmaerne valgte imidlertid ikke at afgive bud. De to bydende firmaer afleverede deres bud inklusive 
projektforslag 30. august 2021. 
VURDERING
Byggeprogramudvalget har 4. oktober 2021 behandlet projektforslagene og indstiller på baggrund af en 
samlet vurdering KT Erhvervsbyg A/S som totalentreprenør. Projektforslaget fra KT Erhvervsbyg A/S er 
vedlagt som bilag. 
Nedenfor fremgår de fire underkriterier og den vægtning, der ligger til grund for byggeprogramudvalgets 
bedømmelse af de indkomne tilbud:
Pris
35%
Bygningsdesign, arkitektur og kvalitet
30%
Indretning
25%
CTS-anlæg
10%
Sagsnr. EMN-2020-35728
DokID: 2507689
Kasper Nielsen
Byråd
26-10-2021 19:00
CTS er en forkortelse for central tilstandskontrol og styring og betegner det system, der bruges til at styre 
varme og ventilation i en bygning.  
Det konstateres, at det valgte projektforslag kan opføres inden for Lokalplan nr. 328.
Det vurderes, at projektforslaget fra KT Erhvervsbyg A/S opfylder kravene til et moderne og tidssvarende 
hjælpemiddeldepot og kommunalt servicecenter, der samtidig understøtter synergien mellem en række 
arbejdsfunktioner på ældre- og sundhedsområdet. Ligeledes er det vurderingen, at det nye byggeri giver 
gode muligheder for, at der fremadrettet kan skabes driftsoptimeringer gennem en bedre sammenhæng i 
opgaveløsningen - til gavn og glæde for borgere og medarbejdere.
 
Projektforslaget fra KT Erhvervsbyg A/S rummer samtidig mulighed for tilkøb af forskellige optioner. Det 
foreslås, at følgende optioner i tilbuddet tilkøbes:

Levering og etablering af sandpude grundet jordbundsforholdene.

Etablering af i alt 94 parkeringspladser med fast belægning. Projektforslaget rummer 60 
parkeringspladser med grus-belægning med option på etablering af yderligere 34 parkeringspladser. 
Det foreslås, at de 60 parkeringspladser opgraderes til fast belægning og at optionen på etableringen 
af de yderligere 34 parkeringspladser udnyttes med det samme samt, at disse etableres med belægning. 

Etablering af energioptimerende opvarmning i form af strålevarme fremfor en kaliofere-varmeløsning. 
Det er vurderingen, at investeringen kan være tjent hjem inden for en kort årrække.

At en altan konverteres til en flugttrappe, hvorved der opnås en besparelse.
I forbindelse med forhandlingerne med de to tilbudsgivere har der også indgået drøftelser om tilpasning af 
de tilbudte kvadratmeter til lager og kontorer i forhold til overholdelse af budgettet for den samlede 
byggeopgave. 
I forlængelse byggeprogramudvalgets indstilling af KT Erhvervsbyg A/S som entreprenør bad udvalget 
forvaltningen om at indlede en forhandling med KT Erhvervsbyg A/S om et muligt tilkøb af areal til lager og 
kontor i forhold til det der fremgik af udbuddet  
KT Erhvervsbyg A/S har på med baggrund heri fremsendt et tilbud om tilkøb af yderligere areal på 180 
kvm, fordelt på 60 kvm lager og 120 kvm kontorlokaler til en samlet pris på 855.663 kr. 
Forvaltningen indstiller på den baggrund, at der tilkøbes yderligere areal. Udvidelsen anbefales ud fra en 
vurdering af, at den tilbudte pris pr. kvadratmeter er meget lavere end den pris, der kan opnås ved en 
eventuel senere udvidelse. Dertil kommer, at der i løbet af en kortere årrække forventes ansat en del flere 
medarbejdere i hjemmeplejen og hjemmesygeplejen som følge af den generelle stigning i antallet af ældre 
de kommende år.    
ØKONOMI
Byrådet har i 2021 afsat i alt 22 mio. kr. inkl. tidligere års rådighedsbeløb til opførelsen af det nye 
hjælpemiddeldepot og kommunale servicecenter. Herudover er der i Budget 2022-25 afsat et bruttobeløb 
på 6,185 mio. kr. i 2022 til udgifter vedrørende hjælpemiddeldepotet (A-403). Der er dermed afsat et samlet 
bruttobudget på i alt 28,185 mio. kr. til opførelse af byggeriet, der fordeler sig således:
Håndværkerudgifter
24.040.000
Ørni Mortensen
3.145.000
Tilslutningsbidrag
1.000.000
Det foreslåede tilkøb af ovennævnte optioner beløber sig til en samlet pris på 835.000 kr. Disse tilkøb 
foreslås finansieret inden for decentraliseringsaftalerne på ”Iben Berg” (350.000 kr.) og 
”Hjemmeplejen og -sygeplejen i [adresse]” (229.000 kr.). Begge decentraliseringsaftaler har relativt store 
akkumulerede overførsler fra tidligere år. Investeringen i etablering af opvarmning i form af strålevarme kan 
finansieres af Ejendomscentrets driftsbudget (256.000 kr.).
Det foreslås endvidere, at der afsættes 900.000 kr. til finansiering af tilkøb af yderligere areal samt udgifter 
til mindre tilpasninger i forbindelse med den endelige udformning af byggeriet. Tilkøbet foreslås finansieret 
af decentraliseringsaftalen ”Hjemmeplejen og -sygeplejen i [adresse]”, idet udvidelsen vil tilgodese en forventet 
forøgelse af medarbejderstaben inden for hjemmeplejen og -sygeplejen i de kommende år.
Byrådet har 21. januar 2021 givet en anlægsbevilling på 600.000 kr. til projekterings- og rådgiverudgifter. 
Der søges dermed en samlet anlægsbevilling på 29,32 mio. kr. til opførelse af byggeriet inklusive 
finansieringen fra decentraliseringsaftalerne.
I Budget 2022-25 er der afsat rådighedsbeløb på 2,1 mio. kr. til indkøb af vaskemaskine og lagerautomater 
til hjælpemiddeldepotet. Der søges en anlægsbevilling på dette beløb. 
Endelig bemærkes, at der i Budget 2022-2025 er indarbejdet afledte driftsbesparelser på 415.000 kr. i 2023 
og 500.000 kr. årligt fra 2024 og frem som følge af fraflytningen af de nuværende hjælpemiddellokaliteter.   
INDDRAGELSE
I byggeprogramudvalget er der repræsentation fra Teknik- og Miljøudvalget og Social- og 
Sundhedsudvalget samt ledere og medarbejdere fra Teknik og Miljø og Social og Sundhed.
Derudover har en arbejdsgruppe med ledere og medarbejdere fra begge forvaltninger, herunder 
hjælpemiddeldepotet, 
ejendomscentret, 
hjemmeplejen, 
rehabiliterings- 
og 
støtteteamet 
samt 
værnemiddellageret, deltaget i en række arbejdsgruppemøder med henblik på at optimere indretningen 
samt fælles arbejdsprocesser.
INDSTILLING
Direktøren for Teknik og Miljø og direktøren for Social og Sundhed indstiller til Byrådet:
1.
At projektforslaget fra KT Erhvervsbyg A/S godkendes, og at KT Erhvervsbyg A/S vælges som 
totalentreprenør på projektet.
2.
At de anførte optioner i tilbuddet samt yderligere areal tilkøbes jf. beskrivelsen i dagsordenen. 
3.
At der godkendes et tillæg til rådighedsbeløb på 1.735.000 kr. i 2021 finansieret af overførte beløb på 
decentraliseringsaftalerne inden for ældreområdet samt Ejendomscenterets driftsbudget.
4.
At der gives en anlægsbevilling på 29,32 mio. kr. finansieret af de afsatte rådighedsbeløb på 23,135 
mio. kr. i 2021 og 6,185 mio. kr. i 2022. 
5.
At der gives en anlægsbevilling på 2,1 mio. kr. til køb af vaskemaskine og lagerautomater finansieret 
af det afsatte rådighedsbeløb i 2022.           
BESLUTNING
Økonomiudvalget, 12. oktober 2021:
Fraværende: Ingen
Indstilles godkendt.
Byrådet, 26. oktober 2021:
Fraværende: Stefan Mogensen og Signe Jeppesen
Godkendt. 
Bilag
1.
Projektforslag - hjælpemiddeldepot og kommunale servicefaciliteter (2505511)
